Добри Жотев
Зима

chitanka.info

Бяла е нашата къща,

плевнята, двора, хармана.

Бели са купните слама,

къра е бял и балкана.

Черни са, черни са само

ятото гарвани, дето

вият се бавно и грачат

тука и там над полето.

Вият се, махат над бели

ниви, дерета, търнаци,

вият се, търсят напразно

черно местенце да кацнат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.